**Արձանագրություն**

**,,26.10.2023,, ք. Բերդ**

 Սույն թվականի հոկտեմբերի 26-ին, ժամը՝ 1600-ին Բերդ քաղաքի Ժիրայր Անանյանի անվան մշակույթի տանը տեղի ունեցավ ,, Շրջակա միջավայրի վրա ազդեցության գնահատման և փորձաքննության մասին,, ՀՀ օրենքի /21.06.2014թ. ՀՕ-110-Ն/ 12-րդ, 13-րդ հոդվածների, 16-րդ հոդվածի և ՀՀ կառավարության 2014թ. նոյեմբերի 19-ի ,, Հանրային ծանուցման և քննարկումների իրականացման կարգը սահմանելու մասին,, թիվ 1325-Ն որոշմամբ սահմանված կարգով՝ ՀՀ Տավուշի մարզի Բերդ խոշորացված համայնքի վարչական սահմաններում գտնվող Տավուշ- Խնձորուտ հանքային դաշտի տարածքում որպես ընդերքի տեղամասում օգտակար հանածոների արդյունահանման նպատակով 3 տարի ժամկետով Լեռնամետալուրգիայի ինստիտուտ ՓԲԸ-ի կողմից երկրաբանական ուսումնասիրության աշխատանքների կատարման ծրագրի վերաբերյալ հանրային քննարկումներ:

**Օրակարգ**

ՀՀ Տավուշ մարզի Բերդ խոշորացված համայնքի վարչական սահմաններում գտնվող Տավուշ - Խնձորուտ հանքային դաշտի տարածքում որպես ընդերքի տեղամասում օգտակար հանածոների արդյունահանման նպատակով 3 տարի ժամկետով երկրաբանական ուսումնասիրություն կատարելու վերաբերյալ հանրային քննարկումներ:

 Հանրային լսումներին ներկա էին.

* Բերդ խոշորացված համայնքի ղեկավարը
* Բերդ համայնքի վարչական բնակավայրերի ղեկավարները
* Բերդ համայնքի բնակիչներ
* Լրատվական կազմակերպություններից ներկայացուցիչներ
* Հասարակական կազմակերպություններից ներկայացուցիչներ
* Բերդ համայնքի ավագանու անդամներ
* Բերդ համայնքի դպրոցների տնօրեններ և ուսուցիչներ
* Բերդ համայնքի մանկապարտեզ ՀՈԱԿ-ների տնօրեններ և աշխատակիցներ
* Բերդի համայնքապետարանի աշխատակիցներ
* Բերդ Պատմամշակույթային արգելոց թանգարանի տնօրենը
* Տավուշ հիմնադրամի ներկայացուցիչներ
* Լեռնամետալուրգիայի ինստիտուտ ՓԲԸ ներկայացուցիչներ
* Տավուշի մարզպետի աշխատակազմի գյուղատնտեսության և շրջակա միջավայրի պահպանման վարչության պետը
* Հույսի կամուրջ ՀԿ -ի ներկայացուցիչներ
* Բերդի բազմագործառույթային պետական քոլեջի ներկայացուցիչներ
* Համայնքային համախմբման և աջակցության կենտրոն ՀԿ-ի նախագահը
* Երևանի կոնյակի գործարանի Բերդի մասնաճյուղ ՓԲԸ-ի ներկայացուցիչներ
* Բերդի կանանց ռեսուրս կենտրոն ՀԿ-ի ներկայացուցիչներ
* Բերդի համայնքային գրադարանի ներկայացուցիչներ
* ԼԵՎ ախտորոշիչ կենտրոնի ներկայացուցիչներ
* Իրավապաշտպաններ և բնապահպաններ

**Ելույթ ունեցան**

 Բացման խոսքով հանդես եկավ Բերդ խոշորացված համայնքի ղեկավարի տեղակալ, հանրային լսումների, քննարկումների կազմակերպման և անցկացման պատասխանատու՝ Մհեր Պապյանը, ներկայացնելով հանրային քննարկումների նպատակը:

Լեռնամետալուրգիայի ինստիտուտ ՓԲԸ տնօրեն Սահակ Կարապետյանը ներկայացրեց նախատեսվող երկրաբանական ուսումնասիրության աշխատանքների կատարման ծրագիրը և ժամկետները:

Հանրային լսման ընթացքում.

* Հարցադրումով հանդես եկավ Դավիթ Արշակյանը՝ երկրաբանական հետազոտության թեմայով և դեմ արտահայտվեց նախատեսվող ծրագրին:
* Արտահայտվեցին Անուշ Մարգարյանը, Կամո Չոբանյանը, Անդրանիկ Վիրաբյանը, Լեռնիկ Բաբայանը, Անահիտ Բադալյանը, Արթուր Երկանյանը, Աշոտ Վարդանյանը, Օլեգ Դուլգարյանը, Կարեն Դարբինյանը, Անահիտ Մեժլումյանը, Քրիստինա Տեր-Մաթևոսյանը, Արկադյա Զարգարյանը, Սամվել Սաղոյանը, Արմեն Մելիքյանը, Արմինե Բադալյանը, Արթուր Սաֆարյանը:

Երկրաբանական ուսումնասիրության նախաձեռնությանը՝ միաձայն դեմ արտահայտվեցին բոլոր ելույթ ունեցողները՝ արժանանալով դահլիճում գտնվողների ծափահարությանը: Արտահայտվողներն օրինակ էին բերում Հայաստանի մյուս հայտնի հանքավայրերն ու պնդում՝ հետևանքներն աղետալի են եղել՝ առանց բացառության: Թվարկվեցին այն ոլորտները, որոնք կարող են վտանգի տակ հայտնվել հանքի շահագործման արդյունքում, մասնավորապես ՝ ջրային ռեսուրսները, բնությունը և կենդանական աշխարհը, օդի և հողի աղտոտվածությունը: Նշված խնդիրները և աղտոտված բնությունը ուղիղ հարվածի տակ կդնի մարդկանց առողջությունը: Նախաձեռնությանը դեմ արտահայտվողները նախընտրում են ապրել աղքատ պայմաններում, քան՝ վտանգել սեփական առողջությունը: Համայնքի բնակիչները ունեին հստակ դիրքորոշում՝ իրենց ապագա սերունդներին թողնել առողջ և էկոլոգիապես մաքուր միջավայր:

* Առաջարկությամբ հանդես եկան համայնքի կայուն և իրական զարգացման առաջարկներով՝ հանքարդյունաբերության թվացյալ առավելությունների փոխարեն: Մասնավորապես օգտագործել ջրային ռեսուրսները՝ կառուցելով ջրամբարներ, զարգացնել տուրիզմը՝ ունենալով էկոլոգիապես առողջ սնունդ և մաքուր միջավայր:

Հանրային լսումների արդյունքում մասնակիցները որոշեցին՝

Դեմ արտահայտվել երկրաբանական ուսումնասիրության նախաձեռնությանը:

Վարող՝ Մհեր Պապյան/Բերդ համայնքի ղեկավարի տեղակալ/

Արձանագրող՝ Աննա Նավասարդյան /Քարտուղարության, քաղաքացիների սպասարկման և անձնակազմի կառավարման բաժնի պետ/